Lietuvos Respublikos Vyriausybė

nutarimas

DĖL VALSTYBĖS LYGIO EKSTREMALIOSIOS SITUACIJOS ATŠAUKIMO

2016 m. gruodžio 7 d. Nr. 1234

Vilnius

Vadovaudamasi Lietuvos Respublikos civilinės saugos įstatymo 9 straipsnio 11 punktu, įgyvendinama Ekstremaliųjų situacijų skelbimo ir atšaukimo tvarkos aprašo, patvirtinto Lietuvos Respublikos Vyriausybės 2010 m. rugpjūčio 31 d. nutarimu Nr. 1243 „Dėl Ekstremaliųjų situacijų skelbimo ir atšaukimo tvarkos aprašo patvirtinimo“, 12 punktą ir atsižvelgdama į Lietuvos Respublikos Vyriausybės ekstremalių situacijų komisijos 2016 m. lapkričio 8 d. pasiūlymą, Lietuvos Respublikos Vyriausybė nutaria:

1. Atšaukti valstybės lygio ekstremaliąją situaciją Alytaus, Lazdijų, Varėnos, Šalčininkų, Trakų, Ignalinos rajonų savivaldybėse ir Druskininkų savivaldybėje.

2. Pripažinti netekusiu galios Lietuvos Respublikos Vyriausybės 2014 m. sausio 29 d. nutarimą Nr. 76 „Dėl valstybės lygio ekstremaliosios situacijos paskelbimo“ su visais pakeitimais ir papildymais.

Laikinai einantis
Ministro Pirmininko pareigas	Algirdas Butkevičius

Laikinai einantis

vidaus reikalų ministro pareigas	Tomas Žilinskas